Benvolguts/des,

El passat mes de març, el Consorci Localret va posar en funcionament el servei “LocalretMeet”, una **plataforma per a la celebració a distància, mitjançant videoconferència, dels òrgans col·legiats** de les administracions locals, de manera segura i donant compliment al que preveuen el Decret llei 7/2020, de 17 de març i el Reial decret llei 11/2020, de data 31 de març.

El present escrit es per informar-vos del **canvi** que es produeix **en el servei LocalretMeet**. Vista la continuïtat de la situació de crisi sanitària, i amb la voluntat de seguir acompanyant-vos en aquests moments, des del Consorci Localret s’ha licitat la continuïtat del servei i la nova empresa adjudicatària l’oferirà a través de la **plataforma Zoom utilitzant servidors ubicats a la UE**. Addicionalment seran els encarregats d’oferir el servei de suport tècnic que fins ara s’estava oferint directament per part dels tècnics del Consorci Localret.

Aquest canvi és efectiu per a totes les reunions que se celebrin **a partir del proper 21 de febrer**.

Per tant, com a entitat adherida al servei LocalretMeet que sou, ens posem en contacte per indicar-vos algunes de les qüestions del nou funcionament:

Primer de tot caldrà que sol·liciteu l’alta d’un usuari enviant un correu electrònic a [localretmeet@webfine.com](mailto:localretmeet@webfine.com) i [localretmeet@localret.cat](mailto:localretmeet@localret.cat)  indicant les dades següents:

|  |  |
| --- | --- |
| Nom de l’Ajuntament o entitat |  |
| Mail per activar el compte de Zoom \* |  |
| Nom de la persona de contacte (opcional) |  |
| Telèfon de contacte (opcional) |  |

\*Aconsellem escollir una adreça de correu genèrica de l’ajuntament, i és important que aquesta adreça NO estigui associada a un compte de pagament de Zoom.

Pel que fa a les reserves de les sessions, es fan automàticament al generar la reunió de zoom. Només cal contactar amb suport tècnic si es requereix ajuda per iniciar o gravar la sessió.

Per celebrar una reunió només cal donar d’alta la sessió a la pàgina o aplicació de Zoom iniciada amb el compte de l’Ajuntament <https://localret-cat.zoom.us/>

Si es requereix suport tècnic caldrà contactar per correu electrònic amb una antelació mínima de 24 hores a l’equip de suport a [localretmeet@webfine.com](mailto:localretmeet@webfine.com) amb les dades de la reunió:

|  |  |
| --- | --- |
| Dia, hora d’inici i durada estimada |  |
| Id de la reunió o enllaç |  |
| Codi d’accés a la reunió |  |
| Necessitats tècniques per a la reunió | Suport tècnic: SÍ/NO    Emissió en directe pel canal Youtube de Localret: SÍ/NO   Gravació: SÍ/NO |

Podeu trobar la guia per gestionar les reunions, i altres informacions d’interès al web: <https://www.localret.cat/meet/>

Per **contactar amb el servei de suport tècnic** podeu fer-ho per telèfon al 93 242 69 13 o per correu electrònic a [localretmeet@webfine.com](mailto:localretmeet@webfine.com)

Cordialment,

Andreu Francisco i Roger

Director General del Consorci Localret